**Cydlynydd Hyfforddiant Datblygiad Proffesiynol Gogledd Cymru**Ffi: £ 3,600 yn seiliedig ar 30 diwrnod o waith am £120 y dydd.  
Awst 2017 - Ionawr 2018

**Swydd Ddisgrifiad**   
  
Edau yw **Rhwydwaith Addysg y Celfyddydau: Gogledd Cymru.** Rydym yn chwilio am Gydlynydd Hyfforddiant Datblygiad Proffesiynol llawrydd, creadigol a brwdfrydig ar gyfer y Rhwydwaith Rhanbarthol newydd sydd mewn partneriaeth â Llywodraeth Cymru a Chyngor Celfyddydau Cymru fel rhan o Addysg Greadigol Drwy'r Celfyddydau - cynllun gweithredu i Gymru.  
  
**Am y Rhwydwaith Celfyddydau ac Addysg**  
Rôl y rhwydwaith yw cynyddu a gwella profiadau a chyfleoedd celfyddydol i ysgolion drwy greu cysylltiadau rhwng:

* athrawon
* addysgwyr a phartneriaid o'r sector addysg
* ymarferwyr yn y celfyddydau
* sefydliadau a lleoliadau celfyddydol
* sefydliadau a lleoliadau (megis amgueddfeydd, llyfrgelloedd diwylliannol a threftadaeth ac archifau)
* darparwyr y celfyddydau mewn awdurdodau lleol gan gynnwys gwasanaethau cerddoriaeth
* celfyddydau addysg uwch a phartneriaid diwylliannol
* sector y diwydiannau creadigol

**Ynglŷn â Rôl Cydlynydd Hyfforddiant Datblygiad Proffesiynol.**

Bydd yn ofynnol i'r Cydlynydd Hyfforddiant ddyfeisio a chyflwyno rhaglen hyfforddiant Datblygiad Proffesiynol Parhaol (DPP) 'Mwy Abl a Thalentog' (MAT) ar gyfer athrawon ysgolion cynradd ac athrawon celf ysgolion uwchradd mewn partneriaeth â Chriw Celf (prosiect celfyddydau gweledol ar draws Gogledd Cymru ar gyfer pobl ifanc Mwy Abl a Thalentog (MAT) o ysgolion y rhanbarth.)

Trwy gynnig rhaglen hyfforddi bwrpasol, bydd yr athrawon sy'n mynychu yn dod yn fwy hyderus yn eu gallu i adnabod a herio eu dysgwyr mwyaf abl, i sicrhau eu bod yn agored i dasgau cyfoethog sy'n herio ac yn ymestyn eu meddwl creadigol. Mae'r term 'Mwy Abl a Thalentog' yn cwmpasu tua 20% o boblogaeth yr ysgol ac yn cael ei ddefnyddio i ddisgrifio disgyblion sydd angen strwythur cwricwlwm priodol, cyfoethog a chyfleoedd estynedig ar draws y cwricwlwm er mwyn datblygu eu galluoedd mewn un neu fwy o feysydd. Bydd yr hyfforddiant yn canolbwyntio ar gelfyddyd weledol a dylunio a bydd yn cynnwys:

* Nodweddion disgyblion MAT
* Dulliau adnabod, asesiad o'r gwahanol ddulliau a ddefnyddir yn gyffredin i adnabod disgyblion MAT, gan ddangos cryfderau a chyfyngiadau pob dull.
* Sut i ganfod, yn benodol, disgyblion celf a dylunio MAT.
* Cyflwyniad i'r rhaglen Criw Celf a gwybodaeth am sut i enwebu disgyblion a'r broses o wneud cais, gallai hyn gynnwys elfen ymarferol a arweinir gan un o’r artistiaid sydd yn diwtor Criw Celf.
* Gwybodaeth am fwrsariaethau Criw Celf i ddisgyblion Prydau Ysgol am Ddim.
* Gwybodaeth am weithgareddau Edau a'r cwricwlwm newydd.

Bydd y cydlynydd yn nodi ymarferwyr addas i gyflwyno'r gweithdai. Mae cyllideb o £2880 a neilltuwyd ar gyfer ffioedd tiwtoriaid.   
  
Bydd y cydlynydd hefyd yn gyfrifol am greu fideos DPP i ychwanegu at y cyrsiau DPP a’u rhannu nhw ar-lein. Bydd y fideos yn gymorth dysgu a ddefnyddir yn y digwyddiadau, ond bydd hefyd yn gweithio ar ei ben ei hun i gefnogi hyfforddiant athrawon i adnabod myfyrwyr mwy abl a thalentog. Bydd y fideos ar gael ar-lein ac yn cael eu rhannu gyda phob ysgol ar draws y rhanbarth. Bydd cyllideb ar gael ar gyfer creu’r ffilmiau.

**Gofynion Rhaglen Hyfforddi**

Bydd hyfforddiant ar gael yn Gymraeg a’r Saesneg. Rhagwelwn y bydd 3 sesiwn DPP ar gyfer athrawon ysgolion cynradd a bydd 3 sesiwn yn agored i athrawon ysgolion uwchradd ar draws Gogledd Cymru.

Bydd y digwyddiadau hyfforddiant yn cael ei gyflwyno mewn lleoliadau celfyddydol ar draws y rhanbarth, gan gyflwyno athrawon i'r cyfleusterau a'u cynnig addysgiadol.

Bydd adborth yn cael ei gasglu drwy ffurflenni adborth a gwblheir gan fynychwyr. Gofynnir hefyd i ymarferwyr i gynnig sylwadau ac adborth.

Bydd angen i'r Cydlynydd Hyfforddiant fonitro faint o atgyfeiriadau / enwebiadau bydd Criw Celf yn eu derbyn gan y mynychwyr fel dangosydd perfformiad, ar y cyd â’r Cyfarwyddwyr Criw Rhaglen Celf.

**Ffioedd**

Bydd ffi o £3,600 ar gael ac mae hyn yn gwbl gynhwysol o gostau teithio, cynhaliaeth a llety. Mae'r ffi wedi cael ei gyfrifo ar £120 y dydd am 30 diwrnod, diwrnod o waith yn cynnwys 7 awr 30 munud.

Rydym yn chwilio am gydlynydd i ddechrau ym mis Awst 2017 hyd at Ionawr 2018.

**Manylion yr Unigolyn**

* Bydd ganddynt gefndir proffesiynol yn y celfyddydau neu addysg a byddant wedi cael profiad o gynllunio, monitro a gwerthuso rhaglenni hyfforddiant datblygu proffesiynol
* Rhaid iddynt gael eu swyddfa eu hunain neu gyfleusterau lle gwaith â ThG.
* Rhaid i unrhyw un sy'n ymwneud â'r prosiect fod yn hunangyflogedig a chael eu Hyswiriant Atebolrwydd Cyhoeddus ei hun.
* Mae trwydded yrru ddilys a chludiant eich hun yn hanfodol.
* Rhaid iddynt fod yn hyderus gan ddefnyddio TG (Microsoft Office ac Outlook neu debyg).
* Y gallu i gyfathrebu yn llawn trwy gyfrwng y Gymraeg a'r Saesneg…

*Gwrando a Siarad:*

Gallu i gyflwyno pob agwedd o'r swydd ar lafar yn y Gymraeg a'r Saesneg yn gyfartal ac yn hyderus  
  
*Darllen a Deall:*

Gallu defnyddio a dehongli yn hyderus unrhyw wybodaeth o amrywiol ffynonellau yn y Gymraeg a'r Saesneg er mwyn cyflawni pob agwedd o gyfrifoldebau'r swydd.

*Ysgrifennu:*

Gallu cyflwyno gwybodaeth ysgrifenedig yn y Gymraeg a'r Saesneg mewn modd gwbl hyderus gan ddefnyddio'r dulliau iaith fwyaf priodol ar gyfer y pwnc a'r gynulleidfa.

**Sut i wneud cais**

I wneud cais am y swydd hon anfonwch e-bost gan ddangos sut mae eich sgiliau, gwybodaeth a phrofiad yn bodloni'r Swydd Ddisgrifiad. Dywedwch wrthym pam rydych yn meddwl mai chi yw'r ymgeisydd mwyaf addas i gyflawni'r tasgau a'r dyletswyddau a restrir uchod a sut rydych yn bodloni'r meini prawf yn y Manylion Unigolyn. Atodwch gopi o'ch CV a dau eirda.  
  
**Rhaid derbyn ceisiadau erbyn 12 hanner dydd ar 9fed o Awst 2017** *(ail hysbyseb - dyddiad cau gwreiddiol 13.7.17)*

E-bostiwch eich cais at: <iwan@edau.cymru>  
  
Os hoffech chi drafod unrhyw agwedd ar y comisiwn, cysylltwch â Gwawr Wyn Roberts: [gwawrwynroberts@gwynedd.llyw.cymru](gwawrwynroberts@gwynedd.llyw.cymru%20) / 01286 679721 / 07789 032517  
  
**Cyfweliadau**

Cynhelir cyfweliadau ar y 15fed o Awst 2017. Lleoliad i’w gadarnhau.